РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 351-422/13

7. март 2013. године

Б е о г р а д

НАРОДНА СКУПШТИНА

 Одбор за просторно планирање, саобраћај, инфраструктуру и телекомуникације, на седници одржаној 7. марта 2013. године, размотрио je ПРЕДЛОГ ЗАКОНА О ПОСЕБНИМ УСЛОВИМА ЗА УПИС ПРАВА СВОЈИНЕ НА ОБЈЕКТИМА ИЗГРАЂЕНИМ БЕЗ ГРАЂЕВИНСКЕ ДОЗВОЛЕ у начелу, који је поднела Влада.

 На основу члана 156. став 3. Пословника Народне скупштине, Одбор за просторно планирање, саобраћај, инфраструктуру и телекомуникације подноси

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио једногласно да предложи Народној скупштини да прихвати Предлог закона о посебним условима за упис права својине на објектима изграђеним без грађевинске дозволе у начелу.

 За известиоца Одбора на седници Народне скупштине одређен је Срђан Спасојевић, члан Одбора.

 ПРЕДСЕДНИК ОДБОРА

 Дејан Раденковић